EkBass/fiwiki-20250220-pages-articles huggingface dataset:
Paranoid Android

Paranoid Android on Radioheadin kappale yhtyeen kolmannelta albumilta, OK Computerilta. Se on yli kuuden minuutin pituinen ja yhtyeen pisin albumilla julkaistu kappale; vain singlenä julkaistu "Supercollider" on vielä pidempi (7:02). "Paranoid Android" oli ensimmäinen single albumilta OK Computer. Kappale on nauhoitettu näyttelijä Jane Seymourin kartanossa, ja Yorke oli varma, että talossa kummitteli . Yhtyeen jäsenet ovat verranneet kappaletta The Beatlesin kappaleisiin. Kappale sijoittui sijalle 256 Rolling Stone -lehden listalla "500 kaikkien aikojen parasta kappaletta". Elokuussa 2006, Q-lehden lukijat äänestivät sen vastaavalla listalla sijalle 10. Myös kappaleen kitarasoolo on arvostettu, se oli sijalla 34 Guitar World -lehden lukijoiden listalla "100 parasta kitarasooloa" "Paranoid Androidin" huhuttiin kehittyneen "14-minuuttisesta, pitkän urkusoolon sisältämästä kappaleesta", lyhyemmäksi albumiversioksi kesän 1996 kiertueen aikana. ==Cover-versiot== "Paranoid Androidista" oman versiosta ovat tehneet: *Jazzpianisti Brad Mehldau - kappale on hänen albumillaan Largo ja myös livelevyllä Live in Tokyo. *Christopher O'Riley hänen instrumentaalilla tribuuttialbumillaan Hold Me to This. *Tripod (live). Kappale on yhtyeen encore DVD:llä Pod August Night. *Sia tribuuttialbumilla Exit Music: Songs with Radio Heads. *Reggae-yhtye Easy Star All-Stars coveralbumillaan Radiodread. *The Arrogant Sons of Bitches, yhtyeen livealbumilla This Is What You Get, joka koostuu Radioheadin covereista. *Phantom Planet albumillaan Connect Sets, yhtye soittaa kappaletta myös konserteissaan. *The Tufts Beelzebubs, a cappella-yhtye, joka on albumilla Shedding *Benevento/Russo Duo on soittanut kappaletta konserteissaan. * The Vitamin String Orchestra coveralbumillaan Strung Out on OK Computer * Slaraffenland Stereogumin albumilla OKX. == Kappaleet == ;CD 1 CDNODATAS01 #Paranoid Android #Polyethylene Parts 1 & 2 #Pearly* ;CD2 CDNODATA01 #Paranoid Android #A Reminder #Melatonin == Musiikkivideo == 200px|left|thumb|Yhtyeen jäsenien sarjakuvaversiot esiintyivät "Paranoid Androidin" musiikkivideolla. Kappaleen musiikkivideon on ohjannut Magnus Carlsson. Yhtyeen jäsenet ovat ruotsalaisen Carlssonin animaatio-ohjelman Robinin faneja ja pyysivät tätä tekemään musiikkivideon kappaleelle. Video on animoitu, ja se sisältää hieman huonostikäyttäytyvän Robinin ja hänen ystävänsä tapaamassa kurjia EU-edustajia ja kiusaamassa pubin asiakkaita, kaksi nahkaan pukeutunutta suutelevaa miestä, narkomaanin, häiriintyneen liikemiehen, merenneitoja ja Robinin pelastaneen enkelin, joka pelaa pingistä. Yhtye esiintyy videossa baarissa, jossa he istuvat juomassa ja katselevat miestä, jonka navasta on tulossa pää samalla kun hän tanssii yhtyeen jäsenien pöydällä. Vaikka single ei saanut paljon radiosoittoa pituutensa takia, MTV esitti videota paljon. Televisiossa esitetty versio videosta oli kuitenkin usein sensuroitu. == Lähteet == Luokka:Radioheadin kappaleet Luokka:Vuoden 1997 kappaleet Luokka:Progressiiviset rockkappaleet
Pikaluistelun sprinttimaailmanmestaruuskilpailut 2007

Pikaluistelun sprinttimaailmanmestaruuskilpailut järjestettiin vuonna 2007 Vikingskipet-hallissa, Hamarissa, Norjassa 20.–21. tammikuuta. Sekä naiset että miehet luistelivat kumpanakin päivänä 500 ja 1 000 metriä. Kilpailu ratkesi jokaisen neljän luistelun yhteenlaskettujen 500 metrin keskiaikojen perusteella. == 500 metriä, 1. kilpailu == {| sija kilpailija maa aika 1 Jenny Wolf 37,88 RE 2 Shihomi Shinya 38,29 3 Svetlana Kaykan 38,32 == 1 000 metriä, 1. kilpailu == {| sija kilpailija maa aika 1 Anni Friesinger 1.15,12 RE 2 Ireen Wüst 1.15,29 3 Cindy Klassen 1.15,57 == 500 metriä, 2. kilpailu == {| sija kilpailija maa aika 1 Jenny Wolf 38,07 2 Shihomi Shinya 38,14 3 Sayuri Osuga 38,26 == 1 000 metriä, 2. kilpailu == {| sija kilpailija maa aika 1 Anni Friesinger 1.15,13 2 Ireen Wüst 1.15,20 3 Cindy Klassen 1.15,49 == Yhteispisteet == naiset sija kilpailija maa 1. 500m 1. 1000m 2. 500m 2. 1000m yhteispisteet 1 Anni Friesinger 5 1 5 1 151,935 2 Ireen Wüst 14 2 10 2 152,995 3 Cindy Klassen 16 3 8 3 153,370 4 Shihomi Shinya 2 11 2 10 153,680 5 Chiara Simionato 6 6 7 5 153,765 6 Margot Boer 9 8 11 6 154,150 Täydelliset tulokset ISU miehet sija kilpailija maa 1. 500m 1. 1000m 2. 500m 2. 1000m yhteispisteet 1 Kyu-Hyuk Lee 4 2 3 2 138,775 2 Pekka Koskela 1 7 1 7 138,840 3 Shani Davis 12 1 7 1 139,435 4 Dmitri Lobkov 3 10 2 9 139,495 5 Beorn Nijenhuis 7 5 6 5 139,565 6 Erben Wennemars 6 3 13 4 139,620 Täydelliset tulokset ISU Luokka:Pikaluistelun maailmanmestaruuskilpailut Luokka:Vuoden 2007 urheilu Luokka:Norjan urheilutapahtumat Luokka:Norjan pikaluistelu Luokka:Hamar
Angelo Sodano

Angelo Raffaele Sodano (23. marraskuuta 1927 – 27. toukokuuta 2022) oli katolisen kirkon italialainen kardinaali. Hänen viimeisin tittelinsä oli kardinaalikollegion dekaani ja arvoltaan hän oli kardinaalipiispa. Angelo Sodano oli myös kardinaalien keskinäisessä hierarkiassa korkea-arvoisin. Angelo Sodanosta tuli kardinaali paavi Johannes Paavali II:n päätöksellä 28. kesäkuuta 1991. Tällöin hänestä tuli myös kardinaalivaltiosihteeri. Kardinaalipiispaksi Sodano kohotettiin 10. tammikuuta 1994. Ennen kardinaaliksi tuloaan Sodano oli työskennellyt muun muassa paavin lähettiläänä eli apostolisena nuntiuksena Chilessä. Johannes Paavali II:n kuoltua Sodano oli yksi ennakkosuosikeista seuraavaksi paaviksi, eli nk. papabile. Hän ei kuitenkaan tullut valituksi paaviksi vuoden 2005 konklaavissa, vaikkakin osallistui siihen valitsijana muiden kardinaalien tavoin. Uudeksi paaviksi valittiin tällöin saksalainen Joseph Ratzinger eli Benedictus XVI. Johannes Paavali II:n kuollessa kardinaalivaltiosihteerin virka tuli avoimeksi. Sodano kuitenkin hoiti virkaa siihen asti, kunnes Benedictus XVI oli nimittänyt uuden kardinaalivaltiosihteerin hänen tilalleen. 15. syyskuuta 2006 kardinaali Tarcisio Bertone kohosi uudeksi kardinaalivaltiosihteeriksi, jolloin Sodanon tehtävät kardinaalivaltiosihteerinä loppuivat. 23\. marraskuuta 2007 Sodano täytti kahdeksankymmentä vuotta. Paavi Paavali VI:n antaman määräyksen mukaan hän ei siten ollut enää oikeutettu osallistumaan paavinvaaleihin eli konklaaveihin valitsijana. == Lähteet == == Aiheesta muualla == * Catholic- Hierarchy.org: Angelo Cardinal Sodano Luokka:Kardinaalivaltiosihteerit Luokka:Katoliset arkkipiispat Luokka:Italialaiset kardinaalit Luokka:Pyhän istuimen diplomaatit Luokka:Vuonna 1927 syntyneet Luokka:vuonna 2022 kuolleet
Joseph Batangdon

Joseph Batangdon (s. 29. heinäkuuta 1978) on kamerunilainen pikajuoksija, jonka päämatka on 200 metrin juoksu. Batangdon karsiutui Sevillan MM-kisoissa 1999 200 metrin juoksun toisissa alkuerissä ajalla 20,70. Seuraavana vuonna hän karsiutui Sydneyn olympialaisissa 100 metrin juoksun alkuerissä ajalla 10,45 ja 200 metrin alkuerissä. Vuonna 2001 hän putosi Lissabonin sisäratojen MM-kisoissa matkan välierissä ja Edmontonin ulkoratojen MM-kisoissa välierissä ajalla 20,66. Vuonna 2002 Batangdon sijoittui Kansainyhteisön kisoissa seitsemänneksi. Seuraavana vuonna hän voitti MM-hopeaa Birminghamin sisäratojen MM-kisoissa. Batangdon juoksi Budapestin sisäratojen MM-kisoissa 2004 200 metrillä neljänneksi. Myöhemmin samana vuonna hän voitti matkan Afrikan-mestaruuden ajalla 20,46, mutta karsiutui Ateenan olympialaisissa alkuerissä. Kauden lopussa hän oli IAAF:n yleisurheilufinaalissa seitsemäs. Seuraavana vuonna hän voitti Ranskan sisäratojen mestaruuden ja karsiutui Helsingin MM-kisoissa toisissa alkuerissä. Batangdon pitää hallussaan Kamerunin ennätyksiä 100 ja 200 metrin matkoilla.CMR - Seniors outdoor ==Ennätykset== * 100 metrin juoksu: 10,19 (2002) * 200 metrin juoksu: 20,31 (1999) * 300 metrin juoksu: 32,44 (2000) * 400 metrin juoksu: 46,50 (1996) ==Lähteet== Luokka:Kamerunilaiset pikajuoksijat Luokka:Vuonna 1978 syntyneet Luokka:Elävät henkilöt
Plutos

Plutos () oli kreikkalaisessa mytologiassa alun perin agrikulttuurisessa Kreikassa hyvän sadon jumala, mutta muuttui myöhemmin yleisestikin vaurauden jumalaksi. Hänen vanhempansa olivat Demeter ja Iasion, joka makasi tämän kanssa kolmasti kynnetyllä pellolla.Homeros, Odysseia 5.116–144 (engl. käännös).Hesiodos, Theogonia ('Jumalten synty') 969–974 (engl. käännös).Apollodoros, Bibliotheke ('Kirjasto') 3.12.1 (engl. käännös). Eleusiin mysteereissä Plutos esiintyi jumalaisena lapsena Demeterin seurassa. Plutos samastui ajoittain Haadeeseen, joka tunnettiin maan sisästä löytyvien rikkauksien jumalana myös nimellä Pluton. Vaikka Plutos useimmiten esitettiin nuorena runsaudensarvea kantavana poikana, Aristofaneen samannimisessä näytelmässä Plutos on vanha ryysyinen sokea mies. Näytelmässä Plutos kertoo sokeutensa syyksi sen, että nuoruudessaan hän oli uhannut Zeukselle menevänsä ainoastaan viisaiden ja sivistyneiden luokse, jolloin tämä oli lyönyt häntä sokeudella kateudestaan hyviä ihmisiä kohtaan.Aristofanes, Plutos (engl. käännös). == Katso myös == * Plutokratia == Lähteet == Luokka:Antiikin Kreikan jumalat
Karma Police

"Karma Police" on toinen single Radioheadin ylistetyltä vuoden 1997 albumilta OK Computer, ja se on ehkä yhtyeen tunnetuin hitti "Creep" jälkeen. Kappaleen pianoriffi on helposti tunnistettava, samantyylinen kuin "Sexy Sadien" vastaava. Kappale sijoittui Britannian singlelistalla sijalle #8, OK Computerin suosio ei auttanut singlejä suuresti. Kappaleen loppukohdan on tehnyt kitaristi Ed O'Brien digitaalisesti muokkaamalla.Webb, Robert. "Kappaleen tarina: 'Karma Police' " The Independent, 15. syyskuuta 2006. "Karma Police" soitettiin ensimmäistä kertaa konserteissa vuonna 1996, jolloin yhtye oli Alanis Morissetten lämmitysbändinä. Yhtye soitti Rhodespiano-version kappaleesta Yhdysvalloissa ohjelmassa The Late Show with David Letterman. Kyseinen esitys löytyy Radiohead-dokumentista Meeting People Is Easy. Nykyään yhtye soittaa kappaletta lähes kaikissa konserteissaan, usein encorena. == Kappaleet == === CD1 === #"Karma Police" #"Meeting in the Aisle" #"Lull" === CD2 === #"Karma Police" #"Climbing Up the Walls (Zero 7 Mix)" #"Climbing Up the Walls (Fila Brazillia Mix)" == Cover-versiot == Kappaleesta ovat oman versionsa ovat tehneet; * Christopher O'Riley vuoden 2003 ensimmäisellä Radioheadin tribuuttialbumillaan True Love Waits: Christopher O'Riley Plays Radiohead. * Panic at the Disco * The Arrogant Sons of Bitches * The Dresden Dolls * moe * Tori Amos * John Vanderslice * Jazz trio The Bad Plusin versio kappaleesta löytyy albumilta Exit Music: Songs with Radio Heads * Kanadan Idols ohjelman voittaja Brian Melo lauloi kappaleen ohjelmassa, ja sai suuret aplodit tuomareilta * Albumilta Radiodread löytyy Easy Star All-Starsin versio, jonka laulaa Citizen Cope == Musiikkivideo == 200px|thumb|Thom Yorke "Karma Policen" musiikkivideolla. "Karma Policen" musiikkivideon ohjasi Jonathan Glazer, joka on ohjannut myös Radioheadin kappaleen "Street Spirit (Fade Out)" videon. Video julkaistiin elokuussa 1997, ja siinä esiintyvät Thom Yorke ja unkarilainen näyttelijä Lajos Kovács . Glazer voitti tällä ja Jamiroquain "Virtual Insanityn" videolla MTV:n "vuoden ohjaaja" -palkinnon vuonna 1997. Glazer kuitenkin paljasti haastattelussa, että hänen mielestään video on epäonnistunut: "Päätin tehdä siitä todella minimalistisen... ja yritin tehdä jotain hypnoottista ja dramaattista yhdestä perspektiivistä, mutta sitä oli todella vaikea saavuttaa, ja mielestäni en onnistunut siinä." Jonathan Glazerin haastattelu , Anthony Kaufman 6. joulukuuta 2001, indiewire.com. Viitattu 16. tammikuuta 2008. == Lähteet == Luokka:Radioheadin kappaleet Luokka:Vuoden 1997 kappaleet
Jan de Hartog

Jan de Hartog (22. huhtikuuta 1914 Haarlem, Alankomaat– 22. syyskuuta 2002 Houston, Yhdysvallat) oli hollantilainen jännityskirjailija. Ennen kirjailijanuraansa hän oli Amsterdamin kanaaleilla kulkevan reittiveneen kapteeni, ja kirjoitti vapaa-aikanaan dekkareita, joissa esiintyi Amsterdamin satamapoliisi. Toukokuussa 1940, kymmenen päivää ennen natsien valtausta, de Hartog julkaisi teoksen Hollands Glorie (Hollannin ylpeys), jossa kuvattiin valtamerihinaajien miehistöä ja yhdistettiin heidän urheutensa Hollannin siirtomaa-ajan merisankareihin. Vaikka kirja ei ollut yltiöisänmaallinen tai poliittinen, tuossa tilanteessa siitä tuli isänmaallisuuden perikuva, jymymenestys lukijoiden keskuudessa mutta Gestapolle aihe vainota de Hartogia. Hartog pakeni Englantiin ja jatkoi sieltä myöhemmin Yhdysvaltoihin. Myöhäiskauden teoksensa hän kirjoitti englanniksi. Hän liittyi Englannissa kveekareihin. Sukellusveneromaani Stellan pohjalta on tehty elokuva Avain (1958), pääosissa William Holden ja Sophia Loren. == Suomennetut teokset == * Hollannin ylpeys (Hollands glorie), suom. Aukusti Simojoki. Otava 1945 * Stella, suom. Liisa-Maria Piila, Tammi 1952 ** Turvasatama (ilm. aiemmin nimellä Stella) Helsinki: Tammi 1960 * Kaukainen rannikko, suom. Liisa-Maria Piila. Tammi 1953. * Saattuekapteeni (De Kapitein), suom. Väinö J. Tervaskari, Tammi 1967 * Käärmeen merkki, suom. Margit Salmenoja, Karisto 1985 ISBN 951-23-2257-9 ==Lähteet== Luokka:Alankomaalaiset kirjailijat Luokka:Vuonna 1914 syntyneet Luokka:Vuonna 2002 kuolleet
Aktialiiga

Aktialiiga (aik. Käsipallon SM-liiga) on Suomen käsipallon korkein sarjataso. Aktialiigaa pelataan sekä miesten että naisten sarjana, joissa molemmissa pelaa seitsemän joukkuetta. Sarjaan nousemista ja putoamista ohjaa Suomen käsipalloliiton sarjajärjestelmä. Käsipallon korkein sarja on tunnettu nimellä Aktialiiga kesäkuusta 2024 lähtien. Aktia toimii sarjan pääyhteistyökumppanina. == Historia == Miesten käsipallon Suomen mestaruudesta on pelattu vuodesta 1944 lähtien. Sarja tunnettiin nimellä SM-sarja vuoteen 2010 saakka, jolloin sarja nimettiin SM-liigaksi. Ensimmäisen miesten mestaruuden voitti Turun Palloseura. Parhaimmillaan miesten pääsarjassa oli 12 joukkuetta, viimeksi kaudella 2000–2001. Kaudella 2010–2011 liigassa oli yhdeksän joukkuetta. Ensimmäisen liigamestaruuden voitti kauniaislainen HC West. Naisten sarjaa on pelattu vuodesta 1946 lähtien. Nykyään siinä pelaa kuusi joukkuetta. SM-sarja ei ole itsenäinen organisaatio vaan se toimii Käsipalloliiton alaisuudessa. == Joukkueet == === Miesten joukkueet 2024–2025 === Joukkue Kaupunki Kotiareena Perustettu BK-46 Karjaa Karjaan urheiluhalli 1946 Cocks Riihimäki Cocks Areena 1973 Dicken Helsinki Pirkkolan palloiluhalli 1933 Grankulla IFK Kauniainen Kauniaisten palloiluhalli 1925 HIFK Helsinki Helsingin urheilutalo 1897 Sjundeå IF Siuntio Arena Siuntio-Sjundeå 1918 Åbo IFK Turku Samppalinnan palloiluhalli 1908 === Naisten joukkueet 2024–2025 === Joukkue Kaupunki Kotiareena Perustettu Atlas Vantaa Myyrmäen urheilutalo 1945 BK-46 Karjaa Karjaan urheiluhalli 1946 Cocks Riihimäki Cocks Areena 1973 Dicken Helsinki Pirkkolan palloiluhalli 1933 Grankulla IFK Kauniainen Kauniaisten palloiluhalli 1925 HIFK Helsinki Helsingin urheilutalo 1897 Sjundeå IF Siuntio Arena Siuntio-Sjundeå 1918 == Katso myös == * Luettelo käsipallon SM-mitalisteista == Lähteet == == Aiheesta muualla == * Suomen Käsipalloliiton sivusto Luokka:Suomen palloilusarjat Luokka:Suomen käsipallo
Rautiaiset

Rautiaiset (Prunellidae) on pienikokoisten varpuslintujen heimo. Rautiaiset elävät luonnonvaraisina Euroopassa, Aasiassa ja Pohjois-Afrikassa. Kaikki rautiaiset kuuluvat yhteen sukuun, Prunella (rautiaiset). Rautiaiset elävät pääosin vuoristoisilla alueilla, mutta jotkin lajit kuten rautiainen, japaninrautiainen ja taigarautiainen esiintyvät myös alangoilla. Rautiaiset eivät ole muuttolintuja, mutta lähtevät pois kylmimmiltä paikoilta talvella. Niiden yleisväritys on yleensä arkinen, ja niillä on ohut ja terävä nokka. Nokkaa lintu käyttää kesäisin hyönteisten syömiseen ja talvella siementen ja marjojen syömiseen. Rautiaisten pesä on kuperanmuotoinen, ja sinne munitaan yleensä 4 vihreää tai sinistä munaa, joita molemmat sukupuolet hautovat. Rautiaisiin kuuluu 12 lajia, joista Suomessa on nähty neljä: rautiainen, taigarautiainen, mustakurkkurautiainen ja alppirautiainen. ==Lajit== * Alppirautiainen Prunella collaris * Altainrautiainen Prunella himalayana * Japaninrautiainen Prunella rubida * Kaspianrautiainen Prunella ocularis * Louhikkorautiainen Prunella strophiata * Mongolianrautiainen Prunella koslowi * Mustakurkkurautiainen Prunella atrogularis * Punarintarautiainen Prunella rubeculoides * Rakkarautiainen Prunella fulvescens * Rautiainen Prunella modularis * Taigarautiainen Prunella montanella * Tuhkarautiainen Prunella immaculata == Lähteet == == Aiheesta muualla == *ITIS: Prunella Luokka:Rautiaiset
Prunella

Prunella tarkoittaa seuraavia sukuja: * niittyhumalat (Prunella), huulikukkaiskasvien (Lamiaceae) suku * rautiaiset (Prunella), varpuslintujen suku.
Smokin’ Aces

Smokin’ Aces on vuonna 2007 ensi-iltansa saanut Joe Carnahanin käsikirjoittama ja ohjaama rikoselokuva. Elokuvan pääosissa ovat muun muassa Ryan Reynolds, Ben Affleck, Ray Liotta, Jeremy Piven, Common ja Alicia Keys. Ohjaaja Joe Carnahan esiintyy elokuvassa pienessä cameoroolissa Buddy Israelin apurina. Vuonna 2010 julkaistiin suoraan videolle elokuvan esiosa Smokin’ Aces 2: Assassins’ Ball, jonka ohjasi P. J. Pesce. == Juoni == Mafiapomo Primo Sparazza on luvannut miljoona dollaria Buddy ”Aces” Israelin tappajalle, koska tämä aikoo todistaa oikeudessa mafiaa vastaan. FBI taas käyttää Israelia syöttinä, jotta saisi Sparazzan vangittua. Aces saa kaksi agenttia suojelijakseen tämän Tahoejärven piilopaikalle. == Näyttelijät == == Soundtrack == Alkuperäinen Universalin julkaisema soundtrack sisältää seuraavat kappaleet: # "First Warning" – The Prodigy # "Big White Cloud" – John Cale (vain Yhdysvalloissa) # "Ace of Spades" – Motörhead # "Down on the Street" – The Stooges # "Play Your Cards Right" – Common # "Trespassing" – Skull Snaps c&p; Ten12 Records # "Segura o Sambura" – Nilton Castro # "Touch Me Again" – Bernard Purdie # "Under the Street Lamp" – Joe Bataan # "I Gotcha' Back" –GZA # "I Love You" – A Band of Bees # "Morte di un Soldato" – Ennio Morricone # "Save Yourself" – Make-Up # "Like Light to the Flies" – Trivium # "FBI" – Clint Mansell # "Shell Shock" – Clint Mansell # "Dead Reckoning" – Clint Mansell Luokka:Yhdysvaltalaiset rikoselokuvat Luokka:Vuoden 2007 yhdysvaltalaiset elokuvat Luokka:Joe Carnahanin ohjaamat elokuvat Luokka:Universal Picturesin elokuvat
No Surprises

"No Surprises" on kolmas single Radioheadin vuoden 1997 albumilta OK Computer. Kappale sijoittui Britannian singlelistalla sijalle neljä. Kappale on vuoden 2000 elokuvan L'Auberge espagnole soundtrackilla. == Cover-versiot == Oman versionsa kappaleesta ovat tehneet; * Japanilainen Triceratops yhtye. Kappaletta käytetään TV-ohjelma Ballad of a Shinigamin loppumusiikkina. * Shawn Lee, kappale on vuoden 2006 albumilla Exit Music: Songs with Radio Heads. * The Mountain Goats on tehnyt kappaleesta liveversion. * Iron & Wine soitti kappaleen encorenaan Pitchfork-musiikkifestivaaleilla akustisesti 14. heinäkuuta 2007. * The Chaser * Easy Star All-Stars, versio on albumilla Radiodread. * Ari Hest == Kappaleet== * CD1 CDNODATAS04 # "No Surprises" – 3:51 # "Palo Alto" – 3:44 # "How I Made My Millions" – 3:07 * CD2 CDNODATA04 # "No Surprises" – 3:50 # "Airbag (Livenä Berliinistä)" – 4:49 # "Lucky (Livenä Firenzestä)" – 4:34 == Musiikkivideo == left|180px|thumb|Thom Yorke "No Surprisesin" musiikkivideolla. Kappaleesta tehtiin OK Computerin viimeinen musiikkivideo, ja sen ohjasi Grant Gee. Yksinkertaisessa videossa on lähikuva Thom Yorken päästä muovipallossa. Pallo täyttyy hitaasti vedellä, kunnes Yorken pää on kokonaan veden alla. Hän laulaa pallon täyttymisen jälkeen vielä 57 sekuntia. Meeting People Is Easy -dokumentissa kerrotaan, että Yorke pidätti henkeään vain murto-osan tästä ajasta. Hänen pitikin laulaa normaalia nopeammin, ja taustanauhaa nopeuttamalla päästiin oikeaan lopputulokseen.Meeting People Is Easy: Radioheadin haastattelu (30. marraskuuta 1998) Seventh art releasing. Luettu 18. maaliskuuta 2007 ==Lähteet== Luokka:Radioheadin kappaleet Luokka:Vuoden 1998 kappaleet
Kari Pesonen

Kari Antero Pesonen (11. helmikuuta 1961 Helsinki – 19. huhtikuuta 2019 Järvenpää)Kuolinilmoitus. Helsingin Sanomat 30.5.2019. s. B 21 oli suomalainen muusikko, laulaja ja lauluntekijä. Parhaiten hänet tunnetaan vuonna 1988 toimintansa aloittaneen Puolikuu-yhtyeen solistina ja kitaristina. Puolikuun rinnalla toimii myös kaksi promosingleä ja kaksi pitkäsoittoa julkaissut englanninkielinen bändi Pospisil. Ennen Puolikuuta Pesonen toimi yhden albumin ja neljä singleä julkaisseen pop-yhtyeen Just Divorced solistina. Rocket Records julkaisi yhtyeen pitkäsoiton Läntinen lupaus uudelleen syyskuussa 2010.Just Divorced -uudelleenjulkaisu, Rocket Records Kaikkien mainittujen yhtyeiden tuotannon sävellykset ja sanoitukset ovat pääosin Pesosen tekemiä.Kari Pesosen sävellykset ÄänitearkistossaKari Pesosen sävellykset fono.fissä Pesonen teki duokeikkoja Clifters-yhtyeestä tutun Ari ”Luri” Luokkalan kanssa, yleensä nimillä Kari & Luri tai Kari Puolikuu & Luri Clifters. Duo esitti kummankin yhtyeen klassikkoja sekä muitakin tuttuja popkappaleita.Kari ja Luri Topviihteen sivuilla Pesonen sävelsi ja sanoitti kappaleita myös monille iskelmä- ja pop-artisteille. Pesosen tekemiä kappaleita ovat levyttäneet muun muassa Muska, Anne Mattila, Anneli Mattila, Antti Huovila, Bablo, CatCat ja Marjorie. Pesonen kuoli äkilliseen sairauskohtaukseen 58-vuotiaana 19. huhtikuuta 2019.https://www.is.fi/viihde/art-2000006079414.html. Viitattu 20.4.2019 ==Lähteet== ==Aiheesta muualla== * Kari Pesosen ja Puolikuun omat sivut * Kari Pesonen muistokirjoitus Helsingin Sanomissa Luokka:Suomalaiset lauluntekijät Luokka:Suomalaiset säveltäjät Luokka:Suomalaiset sanoittajat Luokka:Suomalaiset laulajat Luokka:Suomalaiset poplaulajat Luokka:Suomalaiset kitaristit Luokka:Vuonna 1961 syntyneet Luokka:Vuonna 2019 kuolleet
Illinois (joki)

Illinois on Mississippin sivujoki, joka virtaa Illinoisin osavaltiossa Yhdysvalloissa. Se on noin 440 kilometriä pitkä, ja sillä on 75 000 neliökilometrin valuma-alue.Illinois River Encyclopedia Britannica Joki oli intiaanien ja ranskalaisten uudisasukkaiden tärkeä vesireitti, sillä sitä pitkin pääsee Suurilta järviltä Mississippille. 1900-luvun alussa joki oli kuuluisa kalajoki, josta kerättiin myös simpukoita helmiäisnappien valmistusta varten. Ylikalastus ja saasteet ovat karkottaneet ammattikalastajat joelta, mutta virkistyskalastusta on edelleen. Joki on osa vesireittiä, jota pitkin pääsee Chicagosta Mississippijoelle. Osa reitistä kulkee kanavassa, ja myös jokiosuutta säädellään viidellä sululla. == Lähteet == == Aiheesta muualla == Luokka:Yhdysvaltain joet Luokka:Illinois’n maantiede Luokka:Mississippin vesistö
Aleksis Ahlqvist

Aleksis Ahlqvist (s. 28. maaliskuuta 1986 Jyväskylä) on suomalainen jääkiekkomaalivahti Ahlqvist pelasi ensimmäisen ottelunsa JYPin paidassa kaudella 2005–2006, mutta oli jo kaudella 2004–2005 mukana JYPin liigajoukkueessa. Hän torjui kaudella 2005–2006 JYPin A-nuorille mestaruuden. Hän on pelannut myös kuusi ottelua lainalla HPK:ssa kaudella 2006–2007. Toukokuussa 2010 SM-liigaseura KalPa tiedotti verkkosivuillaan Ahlqvistin siirtymisestä seuraan vuoden mittaisella sopimuksella. Vuoden päästä Ahlqvist teki TPS:n kanssa 1+1-vuotisen sopimuksen. TPS:ssa Ahlqvist pelasi lopulta 19 ottelua. Hänen sopimuksensa purettiin tammikuussa 2012, kun TPS hankki Joni Ortion joukkueeseensa. Ahlqvist siirtyi tämän jälkeen Elitserienin Timråhon. Elokuun lopulla 2012 Ahlqvist siirtyi Suomi-sarjassa pelaaviin Iisalmen Peli- Karhuihin. 2014 lokakuussa Ahlqvist teki 2 ottelun mittaisen sopimuksen Nokian Pyryn kanssa. Ahlqvist pelasi Pyryssä lopulta 7 ottelua torjuntaprosentilla 91,8. Tammikuussa 2015 hän lähti koeajalle Saksan toiseksi korkeimmalla sarjatasolla pelaavaan ESV Kaufbeureniin. Hän ei saanut try out -sopimuksensa päätyttyä jatkotarjousta seuralta. ==Tilastot== Joukkue Kausi Liiga Pelatut ottelut Torjunta % JYP 2002–2003 Jr. A SM-sarja 2 89,5 JYP 2002–2003 Jr. B SM- sarja 12 90,6 JYP 2003–2004 Jr. A SM-sarja 26 90,4 JYP 2004–2005 Jr. A SM- sarja 29 92,9 JYP 2005–2006 Jr. A SM-sarja 23 92,7 JYP 2005–2006 SM-liiga 6 95,1 Suomen 20-vuotiaiden maajoukkue 2005–2006 Mestis 1 91,3 HIFK 2006–2007 Jr. A SM-sarja 9 87,8 HIFK 2006–2007 SM-liiga 9 91,1 HPK 2006–2007 SM-liiga 6 89,6 HIFK 2007–2008 SM- liiga 8 86,9 HIFK 2008–2009 SM-liiga 13 90,7 HIFK 2009–2010 SM-liiga 1 86,1 KalPa 2010–2011 SM-liiga 12 89,3 Timrå 2010-2011 SHL 5 91,2 TPS 2011–2012 SM- liiga 19 90,5 Timrå 2011–2012 SHL 2 82,6 IPK 2012–2013 Suomi-Sarja 7 95,0 Dauphins d'Épinal 2012–2013 Ligue Magnus 2 88,9 Scorpions de Mulhouse 2012–2013 Ligue Magnus 18 89,1 HCK 2013–2014 Mestis 27 90,8 Pyry 2014–2015 Suomi-Sarja 7 91,8 ESV Kaufbeuren 2014–2015 DEL2 4 == Lähteet == * Aleksis Ahlqvist Kalpaan * Aleksis Ahlqvist sopimukseen TPS:n kanssa === Viitteet === Luokka:Suomalaiset jääkiekkomaalivahdit Luokka:Vuonna 1986 syntyneet Luokka:Elävät henkilöt
Saab 9-4X

Saab 9-4X on Saabin vuosina 2010–2011 valmistama crossover-tyyppinen automalli. Se jäi viimeiseksi Saabin suunnittelemaksi uudeksi automalliksi ennen yhtiön ajautumista konkurssiin. Autoa ehdittiin valmistaa kaikkiaan vain alle tuhat kappaletta. 9-4X esiteltiin konseptiautona Detroitin autonäyttelyssä tammikuussa 2008. Tuotantomalli, jonka ulkonäköä ei juurikaan ollut muutettu konseptiversiosta, esiteltiin Los Angelesin autonäyttelyssä marraskuussa 2010. Se perustuu samalle GM Theta Premium -pohjalevylle kuin Cadillac SRX, ja molempia autoja myös valmistettiin samalla tehtaalla Meksikossa. Moottorivaihtoehtoina olivat turboahdettu 2,8-litrainen V6 (300 hv) ja vapaasti hengittävä 3,0-litrainen V6 (265 hv). Molempien moottorien yhteydessä on kuusiportainen automaattivaihteisto ja XWD-nelivetojärjestelmä. == Lähteet == == Aiheesta muualla == 9-4X Luokka:J-segmentin autot Luokka:2010-luvun autot
Nikolai Kamenski

Nikolai Andrejevitš Kamenski (, 17. lokakuuta 1931 Moskova – 21. heinäkuuta 2017 Moskova) oli Neuvostoliittoa edustanut mäkihyppääjä. Kamenski voitti Keski-Euroopan mäkiviikon vuonna 1956. Hän oli vasta toinen mäkiviikon kokonaiskilpailun voittaja, joka ei voittanut yhtäkään osakilpailua mäkiviikon aikana. Squaw Valleyn talviolympialaisissa 1960 Kamenski sijoittui suurmäessä neljänneksi ja kaksi vuotta myöhemmin Zakopanen maailmanmestaruuskilpailuissa hän voitti suurmäessä hopeamitalin. ==Lähteet== * ===Viitteet=== Luokka:Neuvostoliittolaiset mäkihyppääjät Luokka:Vuonna 1931 syntyneet Luokka:Vuonna 2017 kuolleet
Daniel Caines

Daniel Caines (s. 15. toukokuuta 1979 Solihull, Yhdistynyt kuningaskunta) on brittiläinen pikajuoksija, jonka päämatka on 400 metrin juoksu. Caines karsiutui Sydneyn olympialaisissa 2000 400 metrin välierissä ajalla 45,55. Seuraavana vuonna hän voitti matkan MM-kultaa Lissabonin sisäratojen MM- kisoissa. Vuonna 2002 hän sijoittui Wienin sisäratojen EM-kisoissa 200 metrin juoksussa neljänneksi ajalla 21,14. Myöhemmin samana vuonna hän voitti 400 metrillä Euroopan cupin ja juoksi Kansainyhteisön kisoissa neljänneksi ajalla 45,13. Münchenin EM-kisoissa hän voitti 400 metrin henkilökohtaisessa kilpailussa EM-pronssia. Caines oli samoissa kisoissa mukana Yhdistyneen kuningaskunnan joukkueessa, joka voitti EM-kultaa 4 x 400 metrin viestijuoksussa.http://www.athletix.org/Eurochamps/MunichEC02_day6.htm Caines voitti Birminghamin sisäratojen MM-kisoissa 2003 MM-hopeaa 400 metrillä ja pitkässä viestissä Miesten 4×400 metrin viestijuoksun tulokset, IAAF Yhdysvaltain joukkueen doping-hylkäysten jälkeen. Myöhemmin samana vuonna hän voitti maansa mestaruuden 400 metrillä, mutta karsiutui Pariisin MM-kisoissa matkan välierissä. Ateenan olympialaisissa 2004 hän karsiutui alkuerissä. ==Henkilökohtaiset ennätykset== ;Ulkoradat * 200 metrin juoksu: 20,84 (2003) * 400 metrin juoksu: 44,98 (2002) ;Sisäradat * 200 metrin juoksu: 20,62 (2002) * 400 metrin juoksu: 45,43 (2003) ==Lähteet== Luokka:Brittiläiset pikajuoksijat Luokka:Vuonna 1979 syntyneet Luokka:Elävät henkilöt
Tony Trabert

Marion Anthony ”Tony” Trabert (16. elokuuta 1930 – 3. helmikuuta 2021) oli yhdysvaltalainen tennispelaaja. Hän syntyi Cincinnatissa, Ohiossa, ja oli alun alkaen lahjakas high school- ja yliopistotason koripalloilija. Maailmanmaineeseen Trabert kohosi tenniksessä 1950-luvulla. Hänet kelpuutettiin Newportin International Tennis Hall of Fameen Rhode Islandilla vuonna 1970. == Voitot kaksinpelin Grand Slam -turnauksissa == Vuosi Mestaruus Loppuotteluvastustaja Loppuottelun pisteet 1953 Yhdysvallat Vic Seixas 6–3, 6–2, 6–3 1954 Ranska Art Larsen 6–4, 7–5, 6–1 1955 Ranska (2) Sven Davidson 2–6, 6–1, 6–4, 6–2 1955 Wimbledon Kurt Nielsen 6–3, 7–5, 6–1 1955 Yhdysvallat (2) Ken Rosewall 9–7, 6–3, 6–3 ==Lähteet== Luokka:Yhdysvaltalaiset tennispelaajat Luokka:Vuonna 1930 syntyneet Luokka:Vuonna 2021 kuolleet
Vic Seixas

Elias Victor ”Vic” Seixas, Jr. (30. elokuuta 1923 Philadelphia, Pennsylvania, Yhdysvallat – 5. heinäkuuta 2024) oli yhdysvaltalainen tenniksenpelaaja. Hänellä oli portugalinjuutalaisia juuria. Palveltuaan toisessa maailmansodassa Seixas opiskeli Pohjois-Carolinan yliopistossa Chapel Hillissä. Hän pääsi Rhode Islandin Newportissa sijaitsevaan International Tennis Hall of Fameen vuonna 1971. Hän oli vanhin elossa ollut Hall of Famen jäsen Seixas voitti muun muassa miesten kaksinpelin Wimbledonissa 1953 ja Yhdysvaltain avoimessa 1954. Hän osallistui Yhdysvaltain avointen kaksinpeliturnaukseen ennätyksellisesti 28 kertaa, ensimmäisen kerran vuonna 1940 ja viimeisen kerran vuonna 1969. == Lähteet == Luokka:Yhdysvaltalaiset tennispelaajat Luokka:Yli satavuotiaiksi eläneet yhdysvaltalaiset Luokka:Vuonna 1923 syntyneet Luokka:Vuonna 2024 kuolleet
Säihkyluri

Säihkyluri (Chalcopsitta sintillata) on säihkylurien sukuun kuuluva kaija. == Koko ja ulkonäkö == Linnun pituus on noin 31 cm. Koiras on hieman naarasta suurempi. Aikuisen linnun höyhenpuku on yleisväriltään tummanvihreä. Punaista on otsassa, reisissä, siipien alapeitinhöyhissä, pyrstösulkien alapinnassa sekä pilkkuina vartalon höyhenpuvussa. Takaraivo, niska ja korvalliset ovat mustat, rinnassa ja vatsapuolella on keltaista viirutusta ja siipien alapinnalla on keltainen raita. Nokka on musta, iiris oranssi tai keltainen ja koivet tummanharmaat. Nuoren linnun nokan tyvi on kellahtava, iiris ruskea ja otsassa on punaista vain vähän tai punainen puuttuu. Sukupuolet ovat muuten samannäköisiä mutta naaraan otsan punainen on himmeämpi kuin koiraan.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Säihkyluri esiintyy yleisenä Uusi-Guinean eteläosassa Irian Jaya Baratista lähelle saaren itäkärkeä sekä Aru Islandilla. Kolme tunnettua alalajia elävät eri alueilla, alalaji rubrifrons vain Aru Islandilla. Säihkylurin esiintymisalueen laajuus on 100 000–1 000 000 neliökilometriä, maailman populaation kooksi on arvioitu noin 100 000 yksilöä ja sen kanta on elinvoimainen. == Elinympäristö == Säihkylurit elävät metsänreunoissa ja savannilla olevissa puuryhmissä sekä istutusmetsiköissä, erityisesti kookospalmuissa. Ne esiintyvät tavallisesti parvissa, joissa on jäseniä 30 tai enemmän, ja kiertelevät meluavina puiden latvuksissa. == Lisääntyminen == Ilmeisesti yksiavioinen. Pesä on korkealla puunkolossa. == Ravinto == Säihkylurit liikkuvat parvissa ja ruokailevat enimmäkseen puiden latvuksissa. Ne syövät ilmeisesti pääasiassa siitepölyä, mettä ja hedelmiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Säihkylurit
Kardinaaliluri

Kardinaaliluri (Chalcopsitta cardinalis) on säihkylurien sukuun kuuluva kaija. == Koko ja ulkonäkö == Linnun pituus on noin 31 cm ja paino 220–250 g. Aikuisen linnun höyhenpuku on yleisväriltään punainen, ruosteenpunainen siipien päältä ja selästä. Alapuolen höyhenissä on kellahtava vivahde. Nokka on punainen ja ylänokan tyveltä musta, iiris oranssinpunainen ja koivet tummanharmaat. Nuoren linnun selkäpuoli on vaaleamman punainen, pyrstö on lyhyempi, nokka oransin ja mustan kirjava sekä iiris himmeän keltainen. Sukupuolet ovat samannäköisiä.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Kardinaaliluri esiintyy Uusi-Guinean länsiosan pienillä saarilla (Feni, Nissan, Lavongai, Tanga, Lihir, Tabor ja Duke of York) sekä Salomoninsaarilla. Kardinaalilurin esiintymisalueen laajuus on 20 000–50 000 neliökilometriä ja sen kanta on elinvoimainen. == Elinympäristö == Kardinaalilurit elävät metsänreunoissa ja alavissa metsissä sekä istutusmetsiköissä, erityisesti kookospalmumetsiköissä. == Lisääntyminen == Ilmeisesti yksiavioinen. Pesintä tunnetaan puutteellisesti. Vankeudessa pesineiden lintujen perusteella on kuitenkin havaittu, että kardinaaliluri munii kaksi munaa (munimisväli noin kolme vuorokautta) ja hautoo niitä noin 25 päivää. Poikaset ovat pesässä noin 11 viikon ikään asti. Pagel, Theo jr: "Loris -Pinselzungenpapageien", sivu 203. Ulmer, 1998 == Ravinto == Kardinaalilurit liikkuvat pienissä parvissa ja ruokailevat enimmäkseen puiden latvuksissa. Ne syövät ilmeisesti pääasiassa siitepölyä, mettä ja hedelmiä, ja niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Säihkylurit
Legio XV Apollinaris

Legio XV Apollinaris oli roomalainen legioona. Keisari Augustus perusti legioonan 41/40 eaa. Apollon-jumalan kunniaksi ja sen tunnus oli Apollon kuva tai joku hänen pyhistä eläimistään. Vuonna 70 jaa. legioona osallistui Jerusalemin piiritykseen. Vuonna 134 legioona otti osaa Legio XII Fulminatan kanssa Parthian sotaan, jolloin nämä voittivat Arrianoksen johdolla alaanit, jotka olivat hyökänneet Rooman valtakunnan alueelle. Luokka:Roomalaiset legioonat
Uusi Taiwanin dollari

Uusi Taiwanin dollari (; valuuttakoodi TWD, mutta lyhennetään tavallisesti NT$), tai yksinkertaisesti Taiwanin dollari (), on Taiwanin eli Kiinan tasavallan valuutta. Alun perin sitä on laskenut liikkeelle Taiwanin pankki, mutta vuodesta 2000 lähtien liikkellelaskijana on ollut Kiinan tasavallan keskuspankki. Uuden Taiwanin dollarin rahayksikkö on kiinaksi nimeltään yuan ( tai ; pinyin: yuán). Puhekielessä rahayksikköä kutsutaan mandariinikiinaksi nimellä kuai (), taiwaniksi kho () ja hakkaksi ngiùn (). Yuan tarkoittaa myös Kiinan kansantavallassa käytettävän valuutan renminbin perusyksikköä. Renminbi ei kuitenkaan kelpaa Taiwanissa, ja toisin päin. Rahayksiköt ovat vaihdettavissa keskenään. Tammikuussa 2023 yhdellä eurolla sai noin 29 NT- dollaria. == Lähteet == == Aiheesta muualla == Luokka:Aasian rahayksiköt Luokka:Taiwanin talous
Tumma suklaa

Tumma suklaa tai tummasuklaa on suklaata, jota valmistetaan kaakaomassasta, kaakaovoista ja sokerista. Euroopan unionin säädösten mukaan tumman suklaan on sisällettävä vähintään 35% kaakaota eli kaakaomassan ja -voin yhteismäärää. Määritelmä kuitenkin vaihtelee alueittain. Brunbergin 53-prosenttinen tumma suklaa sisältää energiaa noin 500 kilokaloria, rasvaa 34,6 grammaa, hiilihydraatteja 52,2 grammaa ja proteiinia 4,7 grammaa. Tummassa suklaassa on huomattava määrä antioksidantteja ja erilaisia kivennäisaineita, kuten rautaa, kaliumia, magnesiumia ja mangaania. Tumma suklaa ei sisällä maitoa ja on vähärasvaisempaa sekä vähäsokerisempaa kuin maitosuklaa tai valkosuklaa, joten sitä pidetään usein pienissä määrin terveellisempänä vaihtoehtona. Tutkimuksissa ollaan tosin huomattu, että osa, eritoten huonolaatuisimmat tummat suklaat, saattavat sisältää raskasmetalleja. Suklaista löytyneet kadmium ja lyijy ovat aineenvaihdunnalle ja aivojen kehitykselle vaarallisia. == Suurimmat tummasuklaan valmistajat == Lista on vuodelta 2023 ja käsittelee maailmanlaajuisia valmistajia. # Amul (Intia) # Barry Callebaut AG (Sveitsi) # Blommer Chocolate Company (Yhdysvallat) # Cargill, Incorporated (Yhdysvallat) # Lindt & Sprüngli (Sveitsi) # Ferrero International S.A. (Italia) # Guittard Chocolate Company (Yhdysvallat) # The Hershey Company (Yhdysvallat) # Federation of Migros Cooperatives (Sveitsi) # Nestlé S.A. (Sveitsi) # República del Cacao (Ecuador) # Valrhona, Inc. (Ranska) Lähde: == Lähteet == == Aiheesta muualla == Luokka:Suklaa
Papabile

Papabile on epävirallinen italialainen termi, jolla tarkoitetaan mahdollista ennakkosuosikkia paavinvaalissa eli konklaavissa. Yleensä sitä käytetään henkilöstä, jolla epäillään olevan hyvät mahdollisuudet nousta seuraavaksi paaviksi. Ennakkosuosikin valintaa paaviksi ei kuitenkaan voida pitää selvänä. Konklaavin kulun ennustaminen on usein vaikeaa, eikä konklaavi välttämättä päädy ilmiselviltä vaikuttaviin ratkaisuihin. Usein vaali tuottaa jonkinlaisia yllätyksiä valinnoissaan, mitä kuvaa Roomassa käytetty sanonta: "joka menee konklaaviin paavina, tulee ulos kardinaalina". s. 14 Valinnan ennustamattomuutta lisää paikoin se, että uuden paavin on saatava kardinaalien kahden kolmanneksen enemmistö puolelleen, ja koska kardinaalikollegio on yleensä paavikysymyksessä jakaantunut, on ennakkosuosikkien vaikea saada tarvittavaa kannatusta kasaan. Erimieliset kardinaalit joutuvatkin usein etsimään eri osapuolia tyydyttäviä kompromissiehdokkaita. Joissain tapauksissa ennakkosuosikki valitaan paaviksi. 1900- ja 2000-luvulla hallinneista paaveista esimerkiksi Eugenio Pacelli (Pius XII), Giovanni Battista Montini (Paavali VI) ja Joseph Ratzinger (Benedictus XVI) olivat ennakkosuosikkeja ennen konklaavia. Toisaalta konklaavit ovat usein päätyneet myös hyvinkin yllättäviin ehdokkaisiin. Esimerkkejä ovat muun muassa vuoden 1958 konklaavissa paaviksi kohonnut Angelo Roncalli (Johannes XXIII), vuoden 1978 ensimmäisen konklaavin valinta Albino Luciani (Johannes Paavali I) ja vuoden 1978 toisen konklaavin voittanut Karol Wojtyła (Johannes Paavali II). == Esimerkkejä ennakkosuosikeista, jotka valittiin paaviksi == * Francesco Saverio Castiglioni (Pius VIII, 1829) * Gioachino Pecci (Leo XIII, 1878) * Giacomo della Chiesa (Benedictus XV, 1914) * Eugenio Pacelli (Pius XII, 1939) * Giovanni Battista Montini (Paavali VI, 1963) * Joseph Ratzinger (Benedictus XVI, 2005) == Esimerkkejä ennakkosuosikeista, joita ei valittu paaviksi == * Giuseppe Siri - pidettiin ennakkosuosikkina sekä vuoden 1958 että vuoden 1963 konklaavissa, muttei tullut valituksi kummassakaan. Lisäksi oli tärkeässä roolissa myös molemmissa vuoden 1978 konklaaveissa. Vuonna 1958 hävisi yllätysnimelle Angelo Roncallille, josta tuli paavi Johannes XXIII ja vuonna 1963 toiselle ennakkosuosikille Giovanni Montinille eli Paavali VI:lle. * Giovanni Benelli oli ennakkosuosikki molemmissa vuoden 1978 konklaaveissa, mutta hän kärsi kummassakin tappion yllätysnimelle. Elokuun konklaavissa hän hävisi Albino Lucianille, josta tuli Johannes Paavali I, ja lokakuun paavinvaalissa hänen sijastaan paaviksi nousi yllätyksellisesti Karol Wojtyla eli Johannes Paavali II. * Bartolomeo Pacca oli ehdokkaana 1823 ja yhtenä ennakkosuosikeista 1829. Hän ei kuitenkaan päässyt paaviksi johtuen Ranskan käyttämästä veto exclusionis -oikeudesta. * Mariano Rampolla - Leo XIII:n kardinaalivaltiosihteeri, jonka uskottiin nousevan tämän seuraajaksi vuoden 1903 konklaavissa. Hän ei kuitenkaan noussut paavinistuimelle, koska Itävalta- Unkari käytti jus exclusivæ -oikeuttaan. == Lähteet == Luokka:Konklaavit Luokka:Italiankieliset sanat ja sanonnat
Tommy Robredo

Tommy Robredo Garcés (s. 1. toukokuuta 1982 Hostalric, Katalonia, Espanja) on espanjalainen tennispelaaja, joka on yltänyt parhaimmillaan kaksinpelin ATP- rankinglistan viidennelle sijalle 28. elokuuta 2006. Kahdenkymmenen parhaan joukkoon hän nousi vuonna 2003 ja kymmenen parhaan joukkoon vuonna 2006. Vuoden 2007 lopussa hänen rankingsijoituksensa oli kymmenes ja vuoden 2008 lopussa 21:s. Nelinpelin rankinglistalla hän on parhaimmillaan ollut kuudestoista huhtikuussa 2009. Robredo pelasi vuoden 2004 kesäolympialaisissa Ateenassa. Kaksinpelin kolmannella kierroksella hän hävisi Tšekin Tomáš Berdychille, ja nelinpelissä hän hävisi parinsa Feliciano Lópezin kanssa jo ensimmäisellä kierroksella. Grand Slam -turnauksissa hän on viisi kertaa yltänyt kaksinpelissä puolivälieriin ja hävinnyt niissä kahdesti Roger Federerille (Australia 2007 ja Ranska 2007) sekä kerran Albert Costalle (Ranska 2003), Nikolai Davydenkolle (Ranska 2005) ja Juan Martín del Potrolle (Ranska 2009). Vuoden 2010 ensimmäisessä Grand Slam -turnauksessa Australian avoimissa Robredo hävisi yllättäen ensimmäisellä kierroksella kolumbialaiselle Santiago Giraldolle luvuin 4–6, 2–6, 2–6. == Voitot == Robredo on ammattilaisuransa aikana saavuttanut kaksinpelissä kymmenen ja nelinpelissä viisi turnausvoittoa. === Kaksinpeli === * Orange Prokom Open (Sopot, Puola; 2001, 2007) ** Finaalivastustajina Albert Portas (2001) ja José Acasuso (2007) * Torneo Godó (Barcelona, Espanja; 2004) ** Finaalivastustajana Gastón Gaudio * Hamburg Masters (Hampuri, Saksa; 2006) ** Finaalivastustajana Radek Štěpánek * Swedish Open (Tukholma, Ruotsi; 2006, 2008) ** Finaalivastustajina Nikolai Davydenko (2006) ja Tomáš Berdych (2008) * Open de Moselle (Metz, Ranska; 2007) ** Finaalivastustajana Andy Murray * Brasil Open (Costa do Sauípe, Brasilia; 2009) ** Finaalivastustajana Thomaz Bellucci * Copa Telmex (Buenos Aires, Argentiina; 2009) ** Finaalivastustajana Juan Monaco * Movistar Open (Santiago, Chile; 2011) ** Finaalivastustajana Santiago Giraldo === Nelinpeli === * Chennai, Intia tammikuussa 2004 (parina Rafael Nadal) * Monte Carlo, Monaco huhtikuussa 2008 (parina Rafael Nadal) * Costa do Sauípe, Brasilia helmikuussa 2009 (parina Marcel Granollers) * Auckland, Uusi-Seelanti tammikuussa 2011 (parina Marcel Granollers) == Aiheesta muualla == * Tommy Robredon kotisivut * Tommy Robredon tiedot ATP:n virallisilla sivuilla Luokka:Katalonialaiset tennispelaajat Luokka:Espanjalaiset tennispelaajat Luokka:Vuonna 1982 syntyneet Luokka:Elävät henkilöt
Carly Patterson

Carly Rae Patterson (s. 4. helmikuuta 1988) on yhdysvaltalainen telinevoimistelija. Hän voitti vuoden 2004 kesäolympialaisissa Ateenassa kultaa ja kaksi hopeamitalia; lisäksi hän on yltänyt muun muassa telinevoimistelun maailmanmestaruuskilpailuissa yhteen kulta- ja yhteen hopeamitaliin vuonna 2003. Louisianan Baton Rougessa syntynyt Patterson vetäytyi Ateenan jälkeen eikä siten osallistunut vuoden 2008 kesäolympialaisiin Pekingissä. Hän kilpaili vuonna 2006 Celebrity Duets -televisioshow'ssa ja on sittemmin yrittänyt uraa ammattimaisena laulajana. Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Vuonna 1988 syntyneet Luokka:Elävät henkilöt
Imperial Chemical Industries

Imperial Chemical Industries (ICI) oli brittiläinen kemianyritys, yksi suurimmista alallaan. Vuonna 2005 yhtiöllä oli 32 000 työntekijää. Vuodesta 2007 lähtien yhtiön pääomistaja on ollut alankomaalainen AkzoNobel-yhtiö. ICI:n piirissä kehitettiin muun muassa polyeteeni ja Perspex-akryylimuovi sekä malarialääke Paludrine. Se on lisäksi ollut uranuurtaja monien synteettisten väriaineiden tuottamisessa.Coloria.net 1980-luvulla ICI tuotti bakteeripohjaisia biomuovilaatuja kuten polyhydroksialkanoaatteja.Bioteknologia ICI:n biotieteisiin erikoistunut osa yhtiöitettiin nimellä Zeneca vuonna 1993. Zeneca fuusioitui myöhemmin Astran kanssa Astra Zenecaksi.Astra Zeneca ==Historiaa== ICI syntyi vuonna 1926 neljän brittiläisen kemianyrityksen fuusiosta. Ne olivat Brunner Mond, Nobel Industries, United Alkali ja British Dyestuffs. Yhteinen henkilöstömäärä oli noin 330 000\. Yrityksen päätuotteita olivat aluksi räjähdysaineet, lannoitteet, hyönteismyrkyt, väripigmentit ja maalit. 1930-luvulla ICI oli muovien kehityksen kärjessä. Yhtiön piirissä syntyi niille termi plastic. Laboratoriossa sattunut vahinko johdatti ICI:n kemistit polyeteenin jäljille. Sen kehittäminen ja yleistyminen kesti melko kauan, mutta nopeammin markkinat ottivat vastaan Perspex-akryylimuovin, joka todettiin sopivaksi materiaaliksi autojen ja lentokoneiden tuulilaseissa. Toisen maailmansodan jälkeen ICI toi markkinoille polyesterikuidut sekä kemikaalin polyuretaanin vaahdottamiseen lämmöneristeeksi. Muovien ohella yrityksessä kehitettiin muun muassa ensimmäinen tehokas malarialääke proguaniili (Paludrine). Vuonna 1976 tuotiin markkinoille beetasalpaajalääke Tenormin. Vuonna 1971 ICI laajeni Euroopasta Pohjois-Amerikkaan ostamalla yhdysvaltalaisen Atlas Chemical Industries -yhtiön. ICI:stä tuli yksi Britannian merkittävimmistä teollisuusyrityksistä, joka ensimmäisenä teki puolentoista miljardin liikevoiton vuodessa. Amerikkalaisen Glidden-yhtiön osto vuonna 1986 teki ICI:stä maailman suurimpiin kuuluvan maalivalmistajan. Talousvaikeuksien takia ICI:stä eriytettiin 1990-luvun alussa biotiedeyhtiö Zeneca ja maatalouskemikaaleja tekevä Syngenta. Suomalainen Kemira yritti ostaa ICI:n kymmenen lannoitetehdasta vuonna 1990, mutta Britannian kauppa- ja teollisuusministeriö torjui kaupan kilpailua haittaavana. Vuonna 1997 ICI alkoi hankkiutua eroon myös peruskemikaaleista ja osti tilalle Unileverin erikoiskemikaalituotannon. Vuonna 2008 ICI myytiin AkzoNobelille ja fuusioitiin siihen. == Katso myös == *VX == Lähteet == == Aiheesta muualla == Luokka:Entiset brittiläiset yritykset Luokka:Brittiläiset kemianteollisuusyhtiöt
Greg Oden

Gregory Wayne ”Greg” Oden, Jr. (s. 22. tammikuuta 1988, Buffalo, New York) on yhdysvaltalainen uransa lopettanut koripalloilija, pelipaikaltaan sentteri. Hän edusti viimeksi NBA-seura Miami Heatia. Oden oli vuoden 2007 NBA:n varaustilaisuuden ensimmäinen varaus. Hänen uraansa ovat varjostaneet lukuisat loukkaantumiset, joiden vuoksi hän on päässyt pelaamaan ennen kautta 2012–2013 vain 82 NBA-ottelua. ==Ura== Oden pelasi Ohion osavaltionyliopistossa yliopistokoripalloa yhden kauden ajan. Hänet varattiin 2007 NBA:n varaustilaisuudessa Portland Trail Blazersiin, tilaisuuden ensimmäisellä valinnalla. Odenilta meni ensimmäinen kausi kokonaan sivuun loukattuaan polvensa harjoituksissa. 28\. lokakuuta 2008, kauden ja uran ensimmäisessä NBA-ottelussa Los Angeles Lakersia vastaan Oden loukkasi jalkansa ehdittyään pelata vajaat kaksi neljännestä. Lopulta Portland vapautti maaliskuussa 2012 entisen ykkösvarauksensa Odenin sopimuksestaan. Oden suunnitteli paluuta NBA- kentille kaudeksi 2013–2014. Ainakin Miami Heatin huhuttiin olevan kinnostunut hänen palveluksistaan ja seura tekikin hänen kanssaan kaksivuotisen sopimuksen elokuussa 2013. ==Lähteet== Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt
Emil Vinermo

Emil Johan ”Ema” Vinermo, alkuperäiseltä sukunimeltään Winqvist, (31. toukokuuta 1914 Helsinki – 22. joulukuuta 1972) oli suomalainen näyttelijä ja ohjaaja. Oppikoulun käytyään Emil Vinermo oli Hilda Pihlajamäen ja Eino Jurkan oppilaana ja toimi iltanäyttelijänä Helsingin Työväen Teatterissa, Vuodesta 1936 vakinaisena. Jatkosodan vuosina Vinermo oli Karhumäen Teatterin vt. johtajana. Vuosina 1947–1949 työpaikkana oli Lahden kaupunginteatteri, sitten 1949–1951 Helsingin Ympäristöteatteri, 1951–1952 Intimiteatteri. Vaasan Suomalaisessa teatterissa Vinermo näytteli ja ohjasi 1952–1965 ja oli ohjaajana mukana myös työväenopiston näytelmäpiirissä. Uransa lopuksi hän oli vuodesta 1965 Joensuun kaupunginteatterin apulaisjohtajana. Vinermon tunnetuimpia rooleja olivat haudankaivaja ja haamu Shakespearen Hamletissa, Krogstad Henrik Ibsenin Nukkekodissa, Engstrand Ibsenin Kummittelijoissa ja Doolittle Shaw’n Pygmalionissa. Hän ohjasi muun muassa Emmerich Kálmánin operetin Sirkusprinsessa ja Tennessee Williamsin draaman Lasinen eläintarha.Koukkunen, Kalevi 11.9.2014. Vinermon elokuvaura jäi hänen teatteriuransa varjoon. Noin 20 elokuvassa esiintyneellä Vinermolla ei ollut suuria elokuvarooleja, mutta muutamia luottotehtäviä kuitenkin, kuten kiero rättäri vuoden 1951 Tukkijoella-filmatisoinnissa ja sekopäinen Tupakka-Kusti T. J. Särkän tärkeimmässä 1950-luvun elokuvassa 1918 – mies ja hänen omatuntonsa (1957). Vinermolle myönnettiin vuonna 1971 elämäntyöstään Pro Finlandia -tunnustus. == Lähteet == Luokka:Suomalaiset näyttelijät Luokka:Pro Finlandia -palkitut Luokka:Vuonna 1914 syntyneet Luokka:Vuonna 1972 kuolleet